Številka: 013-3/2022/

Datum: 29. 05. 2023

### ZAPISNIK

**8. seje Sveta za invalide Republike Slovenije,**

29. 05. 2023, ob 11.15

MDDSZ - S3 sejna soba pritličje, Štukljeva 44, Ljubljana

**Navzoči člani:** Mateja Urbančič (MF), Vojmir Drašler (MZI), mag. Saša Zabukovec (MIZŠ), Karl Destovnik (ZIZRS), Samo Rumež, prof. (SOUS), Lea Kovač (ZRSZ), Drago Perkič (ZZZS), mag. Simona Smolej Jež (IRSSV), mag. Mateja Toman (INV. ORG), Klavdija Poropat (INV. ORG), dr. Katja Vadnal (INV. ORG), Brane But (INV.ORG), Anton Petrič (INV. ORG), Drago Koprčina (INV. ORG) in Emir Okanović (INV. ORG).

**Odsotni:** Tanja Dular (MDDSZ), Damijan Jagodic (MZ), Jadranka Kološa Rop (MJU), Simon Žorga (MK), Lidija Šubelj (ZPIZ) in dr. Aleksandra Tabaj (URI Soča).

**Ostali navzoči:** Alenka Vidic Praprotnik (ZPS), Tanja Kovačič (ZPS), Damijana Peterlin (MDDSZ)**,** Saša Mlakar (MDDSZ) in Mojca Korenjak (tolmačka)

**PREDLAGAN DNEVNI RED 8. seje tretjega mandata Sveta za invalide RS:**

1. Pregled zapisnika 7. seje

2. Položaj invalidov na trgu dela in kratka Predstavitev projekta Vključen svet (Alenka Vidic Praprotnik (ZPS), Tanja Kovačič (ZPS) - predstavitev projekta in sodelujoči v diskusiji o zaposlovanju Damijana Peterlin (MDDSZ) in Lea Kovač (ZRSZ)

3. Napovedane spremembe ureditve področij osebne asistence, dolgotrajne oskrbe in socialnega vključevanja invalidov

4. Razno

**Ad.1**

V uvodu je člane Sveta za invalide RS nagovorila predsednica mag. Mateja Toman in obenem pozdravila ostale prisotne, Alenko Vidic Praprotnik in Tanjo Kovačič, ki sta predstavili projekt, Vključen v svet, ter Damijano Peterlin, ki je sodelovala v diskusiji o položaju invalidov na trgu dela skupaj z Leo Kovač. Nato je predsednica predlagala dnevni red in podala kratek pregled zapisnika 7. seje.

**SKLEP 1.1:** Člani Sveta so potrdili dnevni red.

**SKLEP 1.2:** Člani Sveta so potrdili zapisnik 7. seje Sveta za invalide RS.

**Ad.2**

Položaj invalidov na trgu dela in kratka Predstavitev projekta Vključen svet:

Predstavljeno je bilo, da projekt ni financiran s strani evropskih ali državnih ustanov, ampak s strani delodajalcev. Govorki sta povedali, da si želijo projekt izboljšati, obenem pa tudi povečati komunikacijo z državnimi organi, da bi potencialno lahko razširili projekt. Projekt je namenjen vsem invalidom. Predvsem se orientirajo na zaposlovanje invalidov v gospodarstvu na odprtem trgu delovne sile. (poslali bodo obnovljen prispevek, ki bo posredovan članom).

Med prebivalci Evropske unije je več kot 15 odstotkov invalidov, med prebivalci Slovenije pa jih je okoli 12–13 odstotkov. Med vsemi zaposlenimi v Sloveniji je približno 4 odstotke invalidov, kar pomeni, da je pri nas zaposlenih manj kot tri desetine invalidov. Na ravni EU že dolgo velja strateška usmeritev, da je treba ustvariti vključujoče okolje tudi za invalide, da lahko vstopajo na trg delovne sile.

Cilji projekta so zaznati pomanjkljivosti v sistemu trga delovne sile, povečati zanimanje delodajalcev za zaposlitev invalidov, povečati število invalidov, zaposlenih na delovnih mestih, za katere so usposobljeni, razbijati mite, povezane z invalidi, in ustvariti okolje, v katerem podjetja in invalidi lahko najbolje sodelujejo. V prvi fazi projekta od marca do maja letos so organizirali številne ozaveščevalne dogodke v podjetjih ter pripravili oglasno in medijsko kampanjo. Do leta 2025 si bodo prizadevali ustvariti platformo za lažje povezovanje med delodajalci in iskalci zaposlitve.

V nadaljevanju sta nekaj podatkov in izkušenj s področja vključevanja invalidov na trg dela podali Damjana Peterlin iz MDDSZ in Lea Kovač iz Zavoda RS za zaposlovanje.

**SKLEP 2.1:** Člani Sveta za invalide RS so se seznanili s projektom.

**Ad.3**

Napovedane spremembe ureditve področij osebne asistence, dolgotrajne oskrbe in socialnega vključevanja invalidov

Predsednica mag. Mateja Toman je članom pojasnila, da te točke ta dan ne bomo obravnavali, saj ni bilo bistvenih sprememb v spremembah zakonodaje, ki bi bile zbrane v dostopnih gradivih pristojnih ministrstev. Člane je seznanila s posvetom o osebni asistenci ter dejala, da bo Svet govoril o spremembah zakonodaje, ko bodo člani Sveta prejeli spremembe Zakona o osebni asistenci in Zakona o dolgotrajni oskrbi v vpogled. Za Zakon o dolgotrajni oskrbi je bilo mogoče oddati pripombe po objavi na E-demokraciji, rok za oddajo kometarjev pa je bil zgolj sedem dni, kar je za tako obsežen in pomemben zakon absolutno premalo. Pojavlja se tudi bojazen, da se bo z dolgotrajno oskrbo zgodilo podobno kot z osebno asistenco in zato bi bilo potrebno videti ocenjevalno orodje. Pojavlja se tudi bojazen, da bodo šle vse pobude in predlogi sprememb, ki jih posredujejo predstavniki civilne družbe, mimo vladnih predstavnikov.

Zakon o socialnem vključevanju invalidov se trenutno ne bo spreminjal. Pripravil se bo nov pravilnik o storitvah socialnega vključevanja, ker je bilo ugotovljeno, da invalidi ne uporabljajo storitev, vsaj ne v taki meri, kot je bilo načrtovano ob sprejemu pravilnika. (trenutno le 114 invalidov od predvidenih 7.500) Razlog je v izjemno majhnem obsegu storitev (npr. do 180 ur v celem koledarskem letu), zato se je večina upravičencev, ki potrebujejo podporne storitve, odločila za osebno asistenco. Pilotni projekt, ki je bil pripravljen za testiranje in kot podlaga za Pravilnik, je potekal ravno med epidemijo in zato so bila izhodišča preveč omejena, posledično pa je pravilnik tudi slab. Bistveni poudarek je na prebivanju s podporo,večina invalidov, ki bi jim bile te storitve namenjena, pa živi doma s starši. Torej namen teh storitev, ki naj bi spodbujale osamosvojitev invalidov, ni dosežen.

**Ad.4**

Razno

Pod to točko je član Sveta Karl Destovnik predlagal, da člani Sveta pridobijo informacijo glede nadaljevanja postopka sprejemanja Zakona o svetu za invalide RS oziroma kaj se je postorilo od zadnjega posveta na to temo, ki je bil januarja 2023 v Državnem svetu RS. Predsednica mag. Mateja Toman je zagotovila, da nima uradnih informacij ter da jih bo pridobila do naslednje seje Sveta.

Predsednica je zaključila sejo.

Zaključek seje: 13:15

Pripravila:

Saša MLAKAR mag. Mateja TOMAN

S E K R E T A R K A P R E D S E D N I CA